open-index/open-wikipedia-markdown huggingface dataset:
Կարմե Չակոն

**Կարմե Չակոն ի Պիկերաս** (, ), իսպանացի պետական և քաղաքական գործիչ, Կատալոնիայի սոցիալիստական կուսակցության անդամ։ 2008 թվականի ապրիլից մինչև 2011 թվականի դեկտեմբերը Սապատերոյի կառավարությունում զբաղեցրել է պաշտպանության նախարարի պաշտոնը։

## Կենսագրություն
Չակոնն իրավաբանական կրթություն է ստացել Բարսելոնայի համալսարանում և սահմանադրական իրավունքի պրոֆեսորի կոչում Ժիրոնայի համալսարանում։

1994 թվականին մտել է Կատալոնիայի Սոցիալիստական կուսակցության կազմում։ 2000 թվականից  Իսպանիայի խորհրդարանի ստորին պալատի պատգամավոր է և 2004-2007 թվականներին կատարել է պալատի փոխնախագահի պարտականությունները։

2007 թվականի հուլիսի 6-ին կառավարության վերակազմավորման արդյունքում նա բնակարանային շինարարության նախարարի պաշտոնում փոխարինել է Մարիա Տրուխիլյոյին։ 2008 թվականի ապրիլից մինչև 2011 թվականի դեկտեմբերը զբաղեցրել Է Իսպանիայի պաշտպանության նախարարի պաշտոնը՝ դառնալով այդ պաշտոնում առաջին կինը։ Կարմե Չակոնը նշանակվել է պաշտպանության նախարար՝ հղիության 7-րդ ամսում։ Երեխայի ծնվելուց հետո պաշտպանության նախարարի պարտականությունները ժամանակավորապես կատարել է ներքին գործերի նախարար Ալֆրեդո Պերես Ռուբալկաբան։

Այդ պաշտոնում Կարմե Չակոնը կես տարի շարունակ նախագահել է Եվրամիության պաշտպանության նախարարների նիստերը, Կոսովոյից դուրս է բերել իսպանական զորքերը վերջինիս անկախության (Իսպանիայի կողմից չճանաչված) հռչակումից և Աֆղանստանից դրանց դուրսբերումից հետո։ 2011 թվականին Իսպանիայի Պատգամավորների կոնգրեսը զինծառայողների իրավունքների և պարտականությունների մասին օրենք է ընդունել, որը ստացել է նրա անունը։

2011 թվականի խորհրդարանական ընտրություններում Իսպանական սոցիալիստական բանվորական կուսակցության պարտությունից հետո Կարմե Չակոնն իր թեկնածությունն է առաջադրել կուսակցության գլխավոր քարտուղարի պաշտոնում և այդ ընտրություններում 2012 թվականի փետրվարի 4-ին զիջել է Ալֆրեդո Պերես Ռուբալկաբեին։

2013 թվականի օգոստոսի 28-ին վայր է դրել Իսպանիայում խորհրդարանում պատգամավորի լիազորությունները՝ Մայամիում դասախոսական աշխատանքի անցնելու պատճառով։ 2014 թվականի հուլիսից զբաղեցրել Է Միջազգային հարաբերությունների հարցերով Իսպանական սոցիալիստական բանվորական կուսակցության քարտուղարի պաշտոնը։

2007-2016 թվականներին Կարմեն Չակոնն ամուսնացել է լրագրող Միգել Բարոսոյի՝ Սապատերոյի կառավարության հաղորդակցության հարցերով պետական քարտուղարի հետ։ 2011 թվականին ծնվել է նրանց որդին՝ Միգելը։

Կարմեն Չակոնը ուներ սրտի բնածին արատ։ 2017 թվականի ապրիլի 9-ի առավոտյան մահացած էր հայտնաբերվել իր մադրիդյան բնակարանում։

## Ծանոթագրություններ

## Արտաքին հղումներ
* Автобиография на сайте ИСРП
* Кармен Чакон на сайте Конгресса депутатов Испании

Կատեգորիա:20-րդ դարի կին քաղաքական գործիչներ
Կատեգորիա:21-րդ դարի կին քաղաքական գործիչներ
Կատեգորիա:Իսպանիայի կին քաղաքական գործիչներ
Կատեգորիա:Իսպանիայի պետական գործիչներ
Կատեգորիա:Կատալոնիայի քաղաքական գործիչներ
Կատեգորիա:Մանչեսթերի համալսարանի շրջանավարտներ
Կատեգորիա:Պաշտպանության կին նախարարներ
Կատեգորիա:Սահմանադրական իրավունքի մասնագետներ
Կատեգորիա:Փաստաբաններ
Կատեգորիա:Իսպանացի իրավաբաններ
Լուիզա Վիդալ

**Լուիզա Վիդալ-ի-Պուիգ** ( ), իսպանացի և կատալոնացի նկարիչ։ Ստեղծագործել է  մոդեռն ոճով։

## Կյանք և ստեղծագործություն
Լուիզան ծնվել է Բարսելոնայում՝ կահույքի հայտնի դիզայներ և կարմրափայտագործ Ֆրանսիսկո Վիդալի հարուստ ընտանիքում։ Ընտանիքում կային 12 երեխա, ինը աղջիկ և երեք որդի։ Լուիզայի քույրերից մեկը հետագայում ամուսնացել է Պաու Կասալսի հետ, մյուսը՝ բանասեր և գրող Մանուել Մոնտոլուի։ Լուիզան տացել է տնային կրթություն։ Նրա առաջին ուսուցիչը հայրն էր, այնուհետև նա դասեր էր ստացել քանդակագործ Ջուլիո Գոնսալեսի եղբոր՝ Խուան Գոնսալեսի մոտ։ Վաղ տարիքից հաճախել է նաև երաժշտության դասերի։

Լուիզա Վիդալը Իսպանիայում այն ժամանակվա միակ կինն էր, ով պրոֆեսիոնալ նկարիչ էր, ինչպես նաև  միակն էր, որը Փարիզում գեղանկարչություն էր ուսումնասիրում։ Ֆրանսիայի մայրաքաղաք է ժամանել 1901 թվականի հունիսի սկզբին, բնակարան է վարձել Օսման բուլվարում, դասերի է հաճախել գեղանկարչության մասնավոր դպրոցում, ինչպես նաև հաճախել է արվեստի պատմության վերաբերյալ դասախոսությունների։  Լուվրում նա գրեթե ամեն օր զբաղվում է անցյալի հայտնի վարպետների նկարները պատճենելով։ Փարիզում Լուիզան ծանոթանում է ֆեմինիստական շարժման հետ և որոշում է իրեն նվիրվել կանանց իրավունքների համար պայքարին։ Մեկ տարի անց վերադառնալով Բարսելոնա՝ նա միանում է տեղի ֆեմինիստների խմբին, ինչպես նաև տեղի կաթոլիկ կազմակերպությանը։ Այս ընթացքում նրա նկարած մի շարք դիմանկարներում պատկերված էին նրա ընկերները, այդ խմբերի կանայք և նրանց ընտանիքների անդամները։

Լուիզա Վիդալը ձեռք է բերել և կահավորել Սալմերոն փողոցի իր գեղարվեստական ստուդիան։ Գեղանկարչությամբ զբաղվելու հետ հետ մեկտեղ ակտիվորեն մասնակցել է քաղաքականությանը,  քարոզել պացիֆիզմ։ Առաջին համաշխարհային պատերազմի ժամանակ նա զբաղվել է Կատալոնիայում հայտնված փախստականների տեղավորմամբ, աշխատել է Կատալոնիայում խաղաղության կողմնակիցների կանանց կոմիտեի կազմում։

Առաջին անգամ Լուիզա Վիդալի աշխատանքները ցուցադրվել են Բարսելոնայում, 1898 թվականին՝ երեք անգամ։ Դրանցից երկուսում եղել են դիմանկարներ։ Համագործակցել է Բարսելոնայի տարբեր ամսագրերի հետ, նկարազարդել է հեքիաթներ *Feminal* ամսագրում։ 1910 թվականին աշխատանքի է անցնել մշակույթի և գրականության ինստիտուտում։

Որպես նկարիչ՝ Լուիզա Վիդալը հայտնի է եղել հիմնականում որպես դիմանկարիչ։ Նա նաև նկարել է ժանրային նկարներ, լանդշաֆտներ, էսքիզներ։ Կտավներում թեթև, պարզ գույներ են, նրանց մթնոլորտը թեթև և թափանցիկ է։

Լուիզա Վիդալը մահացել է Բարսելոնայում, իսպանական գրիպի համաճարակի ժամանակ։

## Ծանոթագրություններ

Կատեգորիա:Պացիֆիստներ
Կատեգորիա:Իսպանացի ֆեմինիստներ
Կատեգորիա:Դիմանկարիչներ
Կատեգորիա:Կատալոնացի նկարիչներ
Կատեգորիա:Իսպանացի նկարիչներ
Կատեգորիա:Բարսելոնա քաղաքում մահացածներ
Կատեգորիա:Նկարիչներ այբբենական կարգով
Կատեգորիա:Անձինք այբբենական կարգով
Կատեգորիա:Ժյուլիանի ակադեմիայի շրջանավարտներ
Կատեգորիա:Իսպանացի արվեստագետներ
Քրիս Քլեֆորդ

**Քրիսթոֆեր** «**Քրիս**» **Քլեֆորդ** (; ), շվեդ երգիչ և երգերի հեղինակ։ Ներկայումս նա ապրում է Լինդեսբերգում և պայմագիր է կնքել Universal Music Sweden-ի հետ։

## Կարիերա
Քլեֆորդը սկսել է իր երաժշտական կարիերան 10 տարի ելույթներ ունենալով փոքր բարերում։ Սակայն, 2017 թվականին նա հաղթել է շվեդական «Idol» հեռուստաշոուն։ Քլեֆորդը երեք թոփ-5 սինգլներ ունի ազգային ռադիոյում և ավելի քան 35 միլիոն սթրիմներ, պլատինե վաճառքներ և սոլդ աութ համերգներ։ Նա միակ հաղթողն է, ով միանգամից ունեցել է սինգլներ ինչպես առաջին, այդպես է յոթերորդ հորիզոնականներին։ Ջոն Լենոնի «Imagine» երգով նրա ելույթը ՅուԹյուբում ամենադիտվողներից է։ 2018 թվականի ամռանը նա շրջագայություն է ձեռնարկել, որը բաղկացած է Շվեդիայով 50 շոուներից։ 2019 թվականին նա շրջագայել է ամբողջ Շվեդիայով Gyllene Tider խմբի հետ միասին։

Քլեֆորդը մասնակցել է «Ամերիկան տաղանդ է փնտրում» հեռուստաշոուի 14-րդ եթերաշրջանին, որտեղ նրա առաջին ընտրած երգը Ջոն Լենոնի «Imagine»-ն էր, որը նա երգել է նաև «Idol»-ի եզրափակիչ փուլում։ Քլեֆորդը նախագծից դուրս է մնացել շոուի կիսաեզրափակիչ փուլից հետո։

## Սկավառակագրություն
### Մինի ալբոմներ

### Սինգլներ

### Չարթերում ընդգրկված այլ երգեր

## Ծանոթագրություններ

Կատեգորիա:21-րդ դարի երգիչներ
Կատեգորիա:Շվեդ երաժիշտներ
Կատեգորիա:Շվեդ երգիչներ
Կատեգորիա:Ռոք երգիչներ
Կատեգորիա:Փոփ երգիչներ
Սրեչկո Կատանեց

**Սրեչկո Կատանեց** (, ), հարավսլավացի և սլովենացի ֆուտբոլիստ և մարզիչ, 2013 թվականից մինչև 2017 թվականը գլխավորել է Սլովենիայի հավաքականը։ 2018 թվականի սեպտեմբերին դարձել է Իրաքի հավաքականի մարզիչ։

## Կենսագրություն
### Ֆուտբոլային կարիերա
Նա իր կարիերան սկսել է լյուբլյանական ակումբում։ 1981 թվականից մինչև 1988 թվականը ելույթ է ունեցել հարավսլավյան ակումբներում՝ «Օլիմպիա», «Դինամո» և «Պարտիզան»։ 1988-ին տեղափոխվեց արևմտյան գերմանական «Շտուտգարտ», որտեղ անցկացրեց ընդամենը մեկ մրցաշրջան։ Սվաբիացիների հետ Կատանեցը դարձավ ՈւԵՖԱ-ի գավաթի խաղարկության եզրափակիչ։ Մրցաշրջանի ավարտից հետո նա մեկնել է Իտալիա՝ Սամպդորիա։ Իտալական ակումբի հետ նա նվաճեց իր բոլոր տիտղոսները՝ չեմպիոնություն, գավաթ և սուպերգավաթ։ Նա նաև շահեց գավաթակիրների գավաթը։ 1991/92 մրցաշրջանում նա վերջին Չեմպիոնների գավաթի խաղարկության եզրափակիչն էր, որտեղ իր թիմը 0-1 լրացուցիչ ժամանակում պարտվեց «Բարսելոնային»։

### Մարզչական կարիերա
Կարիերան ավարտելուց հետո նա աշխատել է որպես մարզիչ։ Նա աշխատել է «Գորիցա» և «Օլիմպիակոս» ակումբներում։ Նա ղեկավարեց նաև Սլովենիայի, Մակեդոնիայի և ԱՄԷ-ի թիմերը։ Սլովեներներն իրենց պատմության մեջ առաջին անգամ բերեցին Եվրոպայի առաջնությանը և Աշխարհի գավաթին։ Սակայն աշխարհի առաջնությունում սլովենացիները պարտվեցին բոլոր խաղերն ու Կատանեցին հեռացվեցին։

Յոժեֆ Սաբոյի և Օլեգ Ռոմանցեւի խոսքով՝ Սլովենիայի հավաքականի տնային հաղթանակները Սրեչկո Կատանցեի օրոք պայմանավորված էին սուբյեկտիվ մրցավարությամբ. արձանագրության խախտմամբ Կատանեցը ընդմիջումների ժամանակ կարող էր այցելել մրցավարական սենյակ։

## Ձեռքբերումներ
; «Պարտիզան»
* Հարավսլավիայի չեմպիոն – 1986/87

; «Սամպդորիա»
* Իտալիայի չեմպիոն – 1990/91
* Իտալիայի գավաթակիր – 1993/94
* Իտալիայի Սուպերգավաթի դափնեկիր – 1991
* Գավաթակիրների գավաթի դափնեկիր – 1989/90

## Ծանոթագրություններ

## Արտաքին հղումներ
* 
* Ֆուտբոլիստի էջը Սլովենիայի հավաքականի կայքում 

Կատեգորիա:Բունդեսլիգայի ֆուտբոլիստներ
Կատեգորիա:Դինամո Զագրեբի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Հարավսլավացի ֆուտբոլիստներ
Կատեգորիա:Շտուտգարտի ֆուտբոլիստներ
Կատեգորիա:Պարտիզան Բելգրադի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Սլովենացի ֆուտբոլիստներ
Կատեգորիա:Սլովենիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլային մարզիչներ այբբենական կարգով
Աննա Բլայ

**Աննա Մարիա Բլայ** (, ), ավստրալիացի պետական և քաղաքական գործիչ, 2007 թվականից մինչև 2012 թվականը Քվինսլենդ նահանգի 37-րդ վարչապետը, Ավստրալիայի լեյբորիստական կուսակցության անդամ։

## Կենսագրություն
Աննա Մարիա Բլայը ծնվել է 1960 թվականի հունիսի 14-ին Ուորիքում՝ փոխծովակալ Ուիլյամ Բլայի հետնորդների բարեպաշտ ընտանիքում։ Մանկության տարիներին երազում էր միանձնուհի դառնալ, սակայն սառել է կրոնից այն բանից հետո, երբ մորը՝ ամուսնալուծության համար հաղորդությունից հեռացրել էին։ Ավարտել Է Քվինսլենդի համալսարանը։ Ուսանելու տարիներին մասնակցել է երիտասարդական ցույցերի։ 1995 թվականին Բլայն ընտրվել Է Քվինսլենդի խորհրդարան։ 1998 թվականին նա անցել է տարածաշրջանային կառավարություն։ Զբաղեցրել է ընտանիքի հարցերով նախարարի, կրթության նախարարի, մշակույթի նախարարի, ֆինանսների նախարարի և փոխվարչապետի պաշտոնները։

2007 թվականին նշանակվել է նահանգի վարչապետ՝ դառնալով այդ պաշտոնը զբաղեցրած առաջին կինը։ Նրա կառավարումը համընկել է պատուհասած ուժեղ ջրհեղեղներին։ 2012 թվականին լեյբորիստները պարտվել են հերթական ընտրություններում, որից հետո Բլայը հայտարարել է քաղաքականությունից հեռանալու մասին։

Ամուսնացած է, ունի երկու որդի։

## Ծանոթագրություններ

## Արտաքին հղումներ
*Official Website
*Campaign Website
*Parliamentary Biography
*Anna Bligh's response to the 2008 Apology 
*  Bligh, Anna Maria in *The Encyclopedia of Women and Leadership in Twentieth-Century Australia*

Կատեգորիա:20-րդ դարի կին քաղաքական գործիչներ
Կատեգորիա:21-րդ դարի կին քաղաքական գործիչներ
Կատեգորիա:Ավստրալիայի քաղաքական գործիչներ
Դայեն Ֆայնսթայն

**Դայեն Գոլդման Բերման Ֆայնսթայն** (, ), ամերիկացի քաղաքական գործիչ, Դեմոկրատական կուսակցության անդամ, ԱՄՆ սենատոր Կալիֆոռնիայից, 1978-1988 թվականներին եղել է Սան Ֆրանցիսկոյի քաղաքապետ, առաջին անգամ սենատորի պաշտոնում ընտրվել է 1992 թվականին։

## Կենսագրություն
Ֆայնսթայնի ծննդյանը անունը Դայեն Էմիել Գոլդման է, ծնվել է Սան Ֆրանցիսկոյում՝ հայտնի վիրաբույժ Լեոն Գոլդմանի և նախկին մոդել Բեթի Ռոզենբուրգի ընտանիքում։ Հոր ծնողները Լեհաստանից ներգաղթած հրեաներ էին, մոր կողմը՝ մկրտված հրեաներ, որոնք Հոկտեմբերյան հեղափոխությունից հետո փախել էին Սանկտ Պետերբուրգից։

Ֆայնսթայնը ստացել է կաթոլիկ դպրոցական կրթություն, սակայն միաժամանակ հաճախել է հրեական դպրոց։ 13 տարեկանում օծվել է որպես հրեական կոնֆիրմացիա։ 1955 թվականին Սթենֆորդի համալսարանից ստացել է պատմության բակալավրի աստիճան։

1956 թվականին ամուսնացել է Ջեք Բերմանի հետ, որն աշխատում էր Սան Ֆրանցիսկոյի շրջանային դատախազությունում։ Նրանք միասին ապրել են ընդամենը երեք տարի։ 1957 թվականին ծնվել է նրանց դուստրը՝ Քեթրինը, որը այժմ Սան Ֆրանցիսկոյի դատավոր է։

1962 թվականին երկրորդ անգամ ամուսնացել է նեյրովիրաբույժ Բերտրամ Ֆայնսթայնի հետ, որը 1978 թվականին մահացել է քաղցկեղից։ 1980 թվականին ամուսնացել է բանկիր Ռիչարդ Բլամի հետ, ինչը նրան թույլ է տվել դառնալ ամենահարուստ սենատորներից մեկը։

2014 թվականի հուլիսի 22-ին նախագահ Օբամային ուղղված նամակում առաջարկել էր Դոնեցկի Ժողովրդական Հանրապետությունը մտցնել ահաբեկչական կազմակերպությունների ցուցակում և լայն պատժամիջոցներ սահմանել Ռուսաստանի դեմ։

2018 թվականի նոյեմբերի 6-ին վերընտրվել է Սենատում նոր վեցամյա ժամկետով՝ 54,5 % արդյունքով (Կալիֆոռնիայում ընդունված քվեարկության համակարգի պատճառով նրա մրցակիցը եղել է կուսակրոն Քևին Դե Լեոնը)։

## Ծանոթագրություններ

Կատեգորիա:20-րդ դարի ամերիկացի քաղաքական գործիչներ
Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի կին քաղաքական գործիչներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի հասարակական գործիչներ
Կատեգորիա:Ամերիկացի պատմաբաններ
Կատեգորիա:Սթենֆորդի համալսարանի շրջանավարտներ
Բոշտյան Ցեսար

**Բոշտյան Ցեսար** (, ), սլովենացի ֆուտբոլիստ, իտալական «Կիևո» ակումբի պաշտպան և թիմի ավագ։

## Ակումբի կարիերա
Բոշտյան Ցեարն իր պրոֆեսիոնալ կարիերան սկսել է Զագրեբի «Դինամոյում», որտեղ անցկացրել է հինգ մրցաշրջան։ Այդ ընթացքում նա թիմի կազմում մեկ անգամ հաղթել է երկրի առաջնությունում, երկու անգամ նվաճել երկրի գավաթը և մեկ անգամ՝ Սուպերգավաթը։ «Դինամոյում» գտնվելու ընթացքում Բոշտյանը երկու անգամ վարձավճարով տեղափոխվել է այլ թիմ․ 2001 թվականին՝ «Կրոացիա», իսկ 2005 թվականին՝ Լյուբլյանայի «Օլիմպիա»։ 2005 թվականին Բոշտյան Ցեսարը եռամյա պայմանագիր է կնքել Մարսելի «Օլիմպիկի» հետ։ Նոր ակումբի կազմում նա 2006 թվականին նվաճել է Ինտերտոտոյի գավաթը։ 2007 թվականի օգոստոսին Ցեսարը մեկ տարի ժամկետով վարձավճարով տեղափոխվել է անգլիական «Վեստ Բրոմվիչ Ալբիոն»։ Անգլիական ակումբի կազմում ֆուտբոլիստն անցկացրել է 20 հանդիպում, խփել 1 գոլ և թիմին օգնել է անցնել Անգլիայի Պրեմիեր լիգա։ 2009 թվականի հունվարին Ցեսարը կնքել է երկամյա պայմանագիր ֆրանսիական «Գրենոբլի» հետ։

2010 թվականի ամռանը Բոշտյան Ցեսարը տեղափոխվել է «Կիևո»։ 2012 թվականի հոկտեմբերի 24-ին նա «Չեզենայի» դեմ խաղում խփել է իր առաջին գոլը մոր ակումբում։ Ընդհանուր առմամբ 2010/11 մրցաշրջանում Ցեսարն անցկացրել է 32 հանդիպում և խփել 3 գոլ։ Հաջորդ մրցաշրջանում նա մասնակցել է 29 խաղի, գոլ չի խփել, բայց եղել է հիմնական կազմի խաղացող։ Գավաթի խաղարկությունում անցկացրել է 2 խաղ՝ աչքի ընկնելով մեկ անգամ։ 2012/13 մրցաշրջանում Ցեսարն անցկացրել է 22 հանդիպում։

## Միջազգային կարիերա
2001 թվականից մինչև 2003 թվականը խաղացել է Սլովենիայի երիտասարդական հավաքականի կազմում։ 2003 թվականի փետրվարի 12-ին կատարել է նորամուտը Սլովենիայի ազգային հավաքականում՝ մասնակցելով Շվեյցարիայի ընտրանու հետ խաղին (1:5)։ Ազգային հավաքականում առաջին գոլը խփել է 2004 թվականի հոկտեմբերի 9-ին Իտալիայի դեմ տնային խաղում, որն հաղթանակ է բերել իր թիմին։

2018 թվականի մարտի 25-ի դրությամբ՝ Բոշտյան Ցեսարը ռեկորդակիր է Սլովենիայի հավաքականում անցկացված հանդիպումների քանակով (100 խաղ)։

### Գոլերը հավաքականում

: *Սլովենիայի հավաքականի հաշիվն ու արդյունքը նշված է առաջինը*

## Ձեռքբերումներ

; «Դինամո» (Զագրեբ)
* Խորվաթիայի չեմպիոն (1) – 2002/03
* Խորվաթիայի գավաթակիր (2) – 2001/02, 2003/04
* Խորվաթիայի Սուպերգավաթի դափնեկիր (2) – 2003, 2004

; «Օլիմպիկ Մարսել»
* Ֆրանսիայի գավաթի խաղարկության եզրափակիչ (1)․ 2005/06
* Ինտերտոտոյի գավաթակիր (1)․ 2006 թվական

; «Վեստ Բրոմվիչ Ալբիոն»
* Անգլիայի ֆուտբոլային լիգայի առաջնության հաղթող (1) – 2008

## Ծանոթագրություններ

## Արտաքին հղումներ
* Ֆուտբոլիստի էջը ՍՖՖ կայքում 
* 
* Ֆուտբոլիստի էջը «Գրենոբլի» պաշտոնական կայքում 
* 
* 
* 

Կատեգորիա:Սլովենացի ֆուտբոլիստներ
Կատեգորիա:Սլովենիայի հավաքականի ֆուտբոլիստներ
Կատեգորիա:Դինամո Զագրեբի ֆուտբոլիստներ
Կատեգորիա:Օլիմպիկ Մարսելի ֆուտբոլիստներ
Կատեգորիա:Վեստ Բրոմվիչ Ալբիոնի ֆուտբոլիստներ
Կատեգորիա:Գրենոբլի ֆուտբոլիստներ
Կատեգորիա:Կիևոյի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Անգլիայի լեգեոներ ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Լենին Ֆորդ

**Լենին Ֆորդ** (), ամբողջական անունը՝ **Մերի Մարգերիթ Լենին Ֆորդ**, ի ծնե՝ Կավանա, (, ), ավստրալիացի իրավաբան և քաղաքական գործիչ, 1992-1997 թվականներին եղել է Քվինսլենդի 22-րդ նահանգապետը։

## Կենսագրություն
Մերի Մարգերիթ Լենին Կավանան ծնվել է 1935 թվականի մայիսի 12-ին Օտտավայում (Օնտարիո, Կանադա)։ 1953 թվականին Օտտավայի քաղաքային հիվանդանոցում ստացել է բժշկական տեխնոլոգիաների դիպլոմ։ 1954 թվականին տեղափոխվել է Ավստրալիա՝ Բրիսբեն, որտեղ սկսել է աշխատել քաղաքային հիվանդանոցում որպես արյունաբան։ 1955 թվականին Լենինն ամուսնացել է փաստաբան Ջերի Ֆորդի հետ, որի հայրը՝ Ֆրենկ Ֆորդը, հայտնի քաղաքական գործիչ էր՝ Ավստրալիայի 15-րդ վարչապետը։ 1966 թվականի վերջին Ջերի Ֆորդը մահացել է քաղցկեղից։

Հինգ երեխաների հետ առանց ամուսնու մնալով՝ Լենին Ֆորդը որոշել է կրթություն ստանալ Քվինսլենդի համալսարանում և ավարտել է այն 1970 թվականին՝ ստանալով իրավունքի բակալավրի աստիճան։ 170 մարդուց բաղկացած շրջանավարտների մեջ կային միայն վեց կին։ Դրանից հետո 22 տարվա ընթացքում Լենին Ֆորդը Քվինսլենդում աշխատել է որպես սոլիսիտոր, եղել է նահանգի մի շարք դատական և հասարակական կոմիտեների, ինչպես նաև այլ կազմակերպությունների կազմում։ 1971 թվականից Ֆորդը եղել է *Zonta International* միջազգային կազմակերպության անդամ, որը պայքարում էր կանանց իրավունքների համար։ 1990-1992 թվականներին եղել է այդ կազմակերպության միջազգային նախագահը՝ Ավստրալիայի առաջին ներկայացուցիչն այդ պաշտոնում։

1992 թվականին Լենին Ֆորդը նշանակվել է Քվինսլենդի նահանգապետի պաշտոնում։ 1992 թվականի հուլիսի 29-ին ստանձնելով պաշտոնը՝ դարձել է Քվինսլենդի առաջին կին նահանգապետը (և երկրորդը Ավստրալիայի բոլոր նահանգների մեջ՝ Հարավային Ավստրալիայի նահանգապետ Ռոմա Միտչելից հետո, որը նահանգապետ է դարձել 1991 թվականի փետրվարին)։ Ֆորդը Քվինսլենդի նահանգապետ է աշխատել ուղիղ հինգ տարի՝ մինչև 1997 թվականի հուլիսի 29-ը։

15 տարվա ընթացքում՝ 2000 թվականի հունիսից մինչև 2015 թվականի մայիսը, Լենին Ֆորդը եղել է Գրիֆիտի համալսարանի կանցլեր։ Նա դարձել է առաջին կինը այդ պաշտոնում։

1993 թվականի հունվարին Լենին Ֆորդը դարձել է Ավստրալիայի շքանշանակիր (*A.C.*)։ 2001 թվականին պարգևատրվել է Հարյուրամյակի մեդալով։ Նրան շնորհվել են Քվինսլենդի համալսարանի (1996) և Գրիֆիտի համալսարանի (2002) պատվավոր դոկտորի կոչում։

## Ծանոթագրություններ

## Արտաքին հղումներ
* 

Կատեգորիա:Ավստրալիայի քաղաքական գործիչներ
Կատեգորիա:Ավստրալիացի իրավաբաններ
Մարտուն Ադոյան

**Մարտուն Փայլակի Ադոյան** (), հայ կինոպրոդյուսեր, մշակույթի գործիչ, Հայաստանի կինեմատոգրաֆիստների միության և  Հայաստանի ազգային կինոակադեմիայի անդամ։

## Կենսագրություն
Ծնվել է  Արագածոտնի մարզի Ուջան գյուղում, ավարտել է Երևանի պետական տնտեսագիտական համալսարանը։ 1986-1991 թվականներին եղել է Հայկական ԽՍՀ Կինեմատոգրաֆիայի պետական կոմիտեի վերահսկողության և վերստուգման բաժնի պետը, Հանրապետության կինովիդեո միավորման գլխավոր տնօրենի տեղակալը։ Եղել է բազմաթիվ ֆիլմերի և հեռուստաֆիլմերի գլխավոր պրոդյուսեր։

1991 թվականից մինչև իր կյանքի վերջ զբաղեցրել է  «Մոսկվա» կինոթատրոնի տնօրենի պաշտոնը։

Մահացել է  2020 թվականի ապրիլի 28-ին։

## Պարգևներ և մրցանակներ
*ՀՀ մշակույթի նախարարության Ոսկե մեդալ (2007)
*ՀՀ նախագահի պետական մրցանակ (2014)
*ՀՀ մշակույթի վաստակավոր գործչի պատվավոր կոչում (2015)
*Երևանի քաղաքապետի ոսկե մեդալ (2016)

## Ծանոթագրություններ

## Արտաքին հղումներ
*В Армении умер директор кинотеатра “Москва” Мартун Адоян

Կատեգորիա:ՀՀ մշակույթի նախարարության ոսկե մեդալակիրներ
Կատեգորիա:ՀՀ մշակույթի վաստակավոր գործիչներ
Կատեգորիա:Հայ մշակութային գործիչներ
Կատեգորիա:Հայ պրոդյուսերներ
Կատեգորիա:Պողոսյան մրցանակի դափնեկիրներ
Ջուլի Բիշոփ

**Ջուլիա Իսաբել Բիշոփ** (, ), ավստրալիացի քաղաքական և պետական գործիչ, 2013 թվականի սեպտեմբերի 18-ից մինչև 2018 թվականի օգոստոսի 28-ը Ավստրալիայի արտաքին գործերի 38-րդ նախարար։

## Կենսագրություն
1978 թվականին Ադելաիդայի համալսարանի իրավունքի բակալավրի աստիճան է ստացել։ 1985 թվականից եղել է Ավստրալիայի խոշորագույն իրավաբանական ընկերություններից մեկի՝ Clayton Utz-ի կառավարիչը։ 1986 թվականին ընդլայնված ծրագրով կառավարում է ուսանել Հարվարդի բիզնես դպրոցում։

1992 թվականին մտել է Ավստրալիայի լիբերալ կուսակցության կազմ։ 1998 թվականից Ավստրալիայի Ներկայացուցիչների պալատի անդամ է։ Ավստրիալիայի տարեցների խնամքի հարցերով նախարար (2003-2006), կրթության, գիտության և կադրերի պատրաստման նախարար (2006-2007)։

Բիշոփը Ավստրալիայի լիբերալ կուսակցության ղեկավարի տեղակալ և Ավստրալիայի առաջին կին արտգործնախարարն է։

2018 թվականի օգոստոսի 24-ին կուսակցության առաջատարության համար պայքարում պարտվել է՝ դուրս մնալով քվեարկության առաջին փուլից հետո (երկրորդ փուլում ֆինանսների նախարար Մորիսոնը հաղթել է Փիթեր Դաթոնին)։

Բիշոփը հրաժարական է տվել, և 2018 թվականի օգոստոսի 28-ին Մորիսոնի կառավարությունում արտաքին գործերի նախարար Է դարձել Մերի Փեյնը։

## Ծանոթագրություններ

## Արտաքին հղումներ
* Julie Bishop: All the right moves, www.theaustralian.com.au
* About Julie Bishop, www.juliebishop.com.au

Կատեգորիա:20-րդ դարի կին քաղաքական գործիչներ
Կատեգորիա:21-րդ դարի կին քաղաքական գործիչներ
Կատեգորիա:Ավստրալիայի քաղաքական գործիչներ
Կատեգորիա:Արտաքին գործերի կին նախարարներ
Կատեգորիա:Հարվարդի համալսարանի շրջանավարտներ
Շանտալ Մուֆֆ

**Շանտալ Մուֆֆ** ( ), բելգիացի քաղաքական փիլիսոփա։

## Կենսագրություն
Շանտալ Մուֆֆը սովորել է Լյովենում, Փարիզում և Էսսեքսում, իսկ հետագայում դասավանդել է մի շարք համասարաններում (Եվրոպա, Հյուսիսային և Լատինական Ամերիկա)։ Նա նաև եղել է պրոֆեսոր Հարվարդում, Կոռնելի, Փրինսթոնի համալսարաններում և Փարիզի գիտական հետազոտությունների ազգային կենտրոնում (CNRS): 1989 թվականից մինչև 1995 թվականների ընթացքում եղել է Փարիզի միջազգային փիլիսոփայական քոլեջի (*College International de Philosophie*) ծրագրի ղեկավարը։ Ներկայումս Մեծ Բրիտանիայի Վեստմինստերյան համալսարանի քաղաքագիտության և միջազգային հարաբերությունների ամբիոնի պրոֆեսոր է, որտեղ ղեկավարում է ժողովրդավարության ուսումնասիրության կենտրոնը։

Շանտալ Մուֆֆը ամուսնացած է Էռնեստո Լակլաուի հետ։ Նրանք ունեն երեք երեխա։

## Գիտական ներդրում
Նա ամենից շատ հայտնի է Էսսեքսի վերլուծության դպրոցի զարգացման գործում ներդրած ավանդի համար, ինչպես նաև Էռնեստո Լակլաուի հետ «Հեգեմոնիա և սոցիալիստական ռազմավարություն» գրքի համագործակցության համար, որը դարձել է հետմարքսիստական հետազոտության մոդել՝ հիմնվելով Գրեմսիի հեգեմոնիայի տեսության, հետկառուցողականության և ինքնության տեսությունների վրա, որոնք վերասահմանում են ձախակողմյան քաղաքականությունը արմատական ժողովրդավարության առումով։

Շանտալ Մուֆֆը քննադատաբար է վերաբերվում «Դելիբերատիվ ժողովրդավարության» հայեցակարգին (հատկապես Հաբերմասի և Ռոուլսի տարբերակներում), նա հայտնի է Կարլ Շմիթի աշխատությունների, մասնավորապես նրա «Քաղաքական» կոնցեպտի իր քննադատական վերլուծությամբ (the political)։ Ժամանակակից ժողովրդավարության արմատականացումը Շանթալ Մուֆֆը նկարագրում է «Ագոնիստական բազմակարծության» տերմիններով։

### Դիսենսիվ մոդել
Շանտալ Մուֆը քաղաքական փոխգործակցության այսպես կոչված դիսենսուալ մոդելի հեղինակն է։ Ի տարբերություն *կոնսենսուսային մոդելի*, որն իր մեջ ներառում է համաձայնության որոնում և հակասություններից մեղմացում՝ դիսիցենսիվ մոդելը գործում է այն դեպքերում, երբ կոնսենսուսը սկզբունքորեն անհնար է՝ քաղաքական պարադիգմների հիմնարար տարբերության պատճառով։ Ըստ Շանտալ Մուֆֆի՝ նման դեպքերում կոնսենսուսը ոչ միայն անհնար է, այլև վնասակար, քանի որ նույնիսկ եթե դա ձեռք բերվի, այդ նվաճումը կհանգեցնի այլընտրանքային կարծիքների բացառմանը և ճնշմանը։ Հետևաբար, ակնհայտ երևակայական երևույթները որոնելու և փոխհամաձայնության տարբերությունները վերացնելու փոխարեն, մոդելը ներառում է *ճանաչել տարբերությունները* և քննարկել վերջինիս հնարավոր սահմանները։

## Ծանոթագրություններ

Կատեգորիա:Քաղաքական գրողներ
Կատեգորիա:Քաղաքական փիլիսոփաներ
Կատեգորիա:Բելգիացի փիլիսոփաներ
Կատեգորիա:Մարքսիստներ
Կատեգորիա:Կին փիլիսոփաներ
Կատեգորիա:Բելգիացի գրողներ
Կատեգորիա:Բելգիացի գիտնականներ
Կատեգորիա:Փարիզի բարձրագույն նորմալ դպրոցի շրջանավարտներ
Կատեգորիա:Բելգիացի քաղաքական գործիչներ
Կատեգորիա:Կանանց իրավունքների իրավապաշտպաններ
Ուրսուլա Պլասնիկ

**Ուրսուլա Պլասնիկ** (, ), ավստրիացի պետական և քաղաքական գործիչ, 2004 թվականի հոկտեմբերի 20-ից մինչև 2008 թվականի դեկտեմբերի 2-ն Ավստրիայի արտաքին գործերի նախարար։

## Կենսագրություն
Ուրսուլա Պլասնիկը ծնվել է 1956 թվականի մայիսի 23-ին Կլագենֆուրտում։ Կրթություն է ստացել Վիեննայի համալսարանում, ինչպես նաև Բրյուգգեի Եվրոպայի քոլեջում։ Աշխատել է Ավստրիայի արտաքին գործերի նախարարության համակարգում։ 1997-2000 թվականներին Ավստրիայի փոխկանցլեր Վոլֆգանգ Շյուսելի քարտուղարության պետ է եղել։ Ուրսուլա Պլասնիկն արագ դարձել է Շյուսելի վստահված անձը, և այն բանից հետո, երբ 2000 թվականին նա գլխավորել է երկրի կառավարությունը, աշխատակազմում զբաղեցրել է քարտուղարության պետի պաշտոնը։ Այդ պաշտոնից հեռացել է 2004 թվականին, որից հետո շարունակել է դիվանագիտական կարիերան։ 2004 թվականի հունվար-հոկտեմբեր ամիսներին Շվեյցարիայում եղել է Ավստրիայի դեսպանը։

2004 թվականի հոկտեմբերի 20-ից մինչև 2008 թվականի դեկտեմբերի 2-ը եղել է Ավստրիայի արտաքին գործերի նախարար։ Այդ պաշտոնն զբաղեցրել էր արտաքին գործերի գործող նախարար Բենիտա Ֆերերո-Վալդների՝ Եվրոպական հանձնաժողովում աշխատանքի անցնելուց հետո։ Նախարարի պաշտոնում նշանակվելուց հետո Պլասնիկը, որն ավելի վաղ հայտարարել էր սոցիալ-դեմոկրատական համոզմունքների մասին, ընդգրկվել է Ավստրիական պահպանողական ժողովրդական կուսակցության կազմում։ Ուրսուլա Պլասնիկը պահպանել է իր պաշտոնը նաև Ալֆրեդ Գուզենբաուերի կառավարությունում։ Ալֆրեդ Գուզենբաուերի կառավարության անկումից հետո հրաժարական է տվել և մինչև 2011 թվականի հուլիսը Ավստրիայի ազգային խորհրդի պատգամավոր մնացել։ 2011-2016 թվականներին Ֆրանսիայում եղել է Ավստրիայի դեսպանը։ 2016 թվականի սեպտեմբերի 1-ից աշխատում է Շվեյցարիայում Ավստրիայի դեսպան։

Պլասնիկը ամուսնացել է երկու անգամ։ Տիրապետում է գերմաներենի, անգլերենի և ֆրանսերենի։ Պատվո լեգեոնի շքանշանի սպա է, եռակողմ հանձնաժողովի անդամ։

## Մրցանակներ և կոչումներ
* Պատվո լեգեոնի շքանշանի սպա
* «Իտալիայի Հանրապետությանը մատուցած ծառայությունների համար» շքանշանի մեծ խաչի ասպետ
## Ծանոթագրություններ

## Արտաքին հղումներ
*

Կատեգորիա:Ավստրիայի արտաքին գործերի նախարարներ
Կատեգորիա:Վիեննայի համալսարանի շրջանավարտներ
Կատեգորիա:Ավստրիայի քաղաքական գործիչներ
Կատեգորիա:Արտաքին գործերի կին նախարարներ
Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Ավստրիացի դիվանագետներ
Կատեգորիա:Պատվո լեգեոնի շքանշանի սպաներ
Քեյ Բեյլի Հաթչիսոն

**Քեյ Բեյլի Հաթչիսոն** (, ի ծնե Քեթրին Էն Բեյլի, , ), ամերիկացի քաղաքական գործիչ, ՆԱՏՕ-ում ԱՄՆ մշտական ներկայացուցիչ 2017 թվականի օգոստոսի 28-ից։ 1993-2013 թվականներին ԱՄՆ սենատոր Տեխաս նահանգից, Հանրապետական կուսակցության անդամ։

## Կենսագրություն
Քեյ Բեյլի Հաթչիսոնը ծնվել է 1943 թվականի հուլիսի 22-ին Գալվեստոնում։ Ավարտել է Լա Մարկ քաղաքի դպրոցը, այնուհետև սովորել է Օստինի Տեխասի համալսարանում՝ այն ավարտելով 1967 թվականին։

1972-1976 թվականներին եղել է Տեխասի Ներկայացուցիչների պալատի անդամ, 1976-1978 թվականներին՝ տրանսպորտի անվտանգության ազգային խորհրդի փոխնախագահ։ 1982 թվականին մասնակցել է ԱՄՆ Ներկայացուցիչների պալատի՝ Տեխասի 3-րդ շրջանի (գտնվում է Դալասում) ընտրություններին, սակայն սկզբնական ընտրություններում պարտվել է Սթիվ Բարթլեթին (Steve Bartlett): 1990 թվականից մինչև 1993 թվականը եղել է Տեխասի գանձապետ ()։

1993 թվականին ազատվել է ԱՄՆ-ի սենատորի պաշտոնից, քանի որ նախկին սենատոր Լոյդ Բենթսենն ընդունել է ԱՄՆ-ի ֆինանսների նախարարի պաշտոնը զբաղեցնելու առաջարկը։ Բենթսենի փոխարեն ժամանակավորապես նշանակվել է դեմոկրատ Ռոբերտ Քրյուգերը, սակայն պահանջվում էր ընտրությունները հաստատել, թե ով է լինելու սենատորը մինչև Բենթսենի ժամկետի ավարտը մնացած ժամանակի համար։

Այդ արտահերթ ընտրությունները () կայացել են 1993 թվականի հունիսի 6-ին, և թեկնածուներն են եղել Ռոբերտ Քրյուգերը (Դեմոկրատներից) և Քեյ Բեյլի Հաթչիսոնը (Հանրապետականներից)։ Հաթչիսոնը հաղթել է՝ հավաքելով ընտրողների ձայների 67,34 %-ը։ Այսպիսով, նա դարձել Է ԱՄՆ-ի Սենատում Տեխասը ներկայացնող առաջին կինը, և 1993 թվականի հունիսի 14-ից սկսել է իր աշխատանքը որպես ԱՄՆ-ի սենատոր Տեխաս նահանգից։

Հաթչիսոնն այդ պաշտոնում վերընտրվել է 1994, 2000 և 2006 թվականներին։ 2012 թվականի ընտրություններին նա չի մասնակցել։ Նրա փոխարեն ընտրվել է Թեդ Քրուզը, ինչպես նաև Հանրապետական կուսակցության ներկայացուցիչը, որը պաշտոնապես սենատոր է դարձել 2013 թվականի հունվարի 3-ից։

2013 թվականի փետրվարից Քեյ Բեյլի Հաթչիսոնն աշխատել է որպես ավագ փաստաբան () Դալասի Bracewell & Giuliani իրավաբանական ընկերությունում։

## Ընտանիք
Քեյ Բեյլի Հաթչիսոնն երկրորդ անգամ ամուսնացել է 1982 թվականին Դալասի դատախազ և քաղաքական գործիչ Ռեյ Հաթչիսոնի (Ray Hutchison) հետ։

Քեյ Բեյլին և Ռեյ Հաթչիսոնը ունեն երկու երեխա՝ Հյուսթոն Թեյլորը (որդի) և Քեթրին Բեյլին (դուստր)։

## Ծանոթագրություններ

Կատեգորիա:20-րդ դարի ամերիկացի քաղաքական գործիչներ
Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի կին քաղաքական գործիչներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկացի գործարարներ
Կատեգորիա:Ամերիկացի իրավաբաններ
Կատեգորիա:Ամերիկացի լրագրողներ
Կատեգորիա:Ամերիկացի կին դիվանագետներ
Կատեգորիա:Ամերիկացի կին լրագրողներ
Կատեգորիա:Ամերիկացի փաստաբաններ
Ռոզմարի ԴեՈւիթ

**Ռոզմարի Բրեդդոկ ԴեՈւիթ** (, ), ամերիկացի դերասանուհի։

## Վաղ տարիներ
Ռոզմարի ԴեՈւիթը ծնվել է Նյու Յորքի Քուինս թաղամասի շրջաններից մեկում՝ Ռոզմարի Բրեդդոքի և Քենի ԴեՈւիթի ընտանիքում։ Բռնցքամարտի աշխարհի չեմպիոն Ջեյմս Բրեդդոկի թոռնուհին է։ Պապի կյանքի մասին պատմող «Մոխրոտիկ տղամարդ» ֆիլմում խաղացել է Սառայի դերը։ Ռոզմարին բնակվել է Նյու Ջերսիի Հանովեր Թաունշիփում, որտեղ ավարտել է «*Whippany Park*» միջնակարգ դպրոցը։ Սովորելու տարիներին մասնակցել է դպրոցական մի քանի թատերական ներկայացումների։ Ավելի ուշ Հոֆստրայի համալսարանին կից քոլեջում ստացել է արվեստի բակալավրի աստիճան։ Քոլեջում անդամակցել է «*Alpha Phi*» սոցիալական միությանը։ Ռոզմարին նաև ուսանել Նյու Յորքի դերասանական կենտրոնում։

## Գործունեություն
#### Թատրոն
Ռոզմարին խաղացել է բազմաթիվ բրոդվեյան ներկայացումներում։ Մասնավորապես, նա «*Second Stage*» թատրոնում մասնակցել է Ջոն Պատրիկ Շենլիի «*Danny and the Deep Blue Sea*» պիեսի բեմադրությանը, «*Atlantic Theater Company*» թատրոնում Ջորջ Քաուֆմանի «*The Butter and Egg Man*» պիեսի բեմադրությանը և Քրեյգ Լուկասի «*Small Tragedy*» պիեսի բեմադրությանը, որն արժանացել է «*[[Obie]]*» մրցանակի։

2010 թվականի մայիսի 4-23-ը Ռոզմարին խաղացել է «*MCC*» թատրոնում՝ ռեժիսոր Ջոնաթան Դեմիի «*Family Week*» ներկայացման մեջ՝ հիմնված Բեթ Հենլիի պիեսի վրա, որն արժանացել է քննադատների դրական արձագանքներին։

#### Հեռուստատեսություն
2009-2011 թվականներին Ռոզմարին խաղացել է «*Showtime*» հեռուստաալիքի «*United States of Tara*» սերիալում՝ մարմնավորելով Տարա Քրեյնի քրոջ՝ Շարմեյնին։ Նկարահանվել է «AMC» հեռուստաալիքի «Անխելքները» սերիալի առաջին եթերաշրջանում և 2006-2007 թվականներին՝ «Fox» ընկերության «Բանակցորդները» սերիալում։ Ռոզմարի ԴեՈւիթը նկարահանվել է նաև «Կարգ ու կանոն։ Հատուկ կորպուս», «Սեքսը մեծ քաղաքում», «Փրկիր ինձ» և «Պրոդյուսեր» հեռուստասերիալներում։

#### Կինո
2008 թվականին Ռոզմարին նկարահանվել է «Ռեյչելն ամուսնանում է» մելոդրամայում, որտեղ եղել է Էն Հեթուեյի խաղընկերուհին։ Այդ դերի համար արժանացել է մի քանի մրցանակների, այդ թվում՝ «Արբանյակ» մրցանակի՝ որպես «երկրորդ պլանի լավագույն դերասանուհի»։ 2010 թվականին «Տղամարդկանց խումբ» դրամայում խաղացել է Բեն Աֆլեքի հետ, իսկ 2011 թվականին խաղացել է «Մարգարետ» դրամայում։

## Անձնական կյանք
1995-2006 թվականներին Ռոզմարին ամուսնացած է եղել դերասան և ռեժիսոր Քրիս Մեսինայի հետ։

2009 թվականի նոյեմբերի 2-ից ամուսնացած է դերասան Ռոն Լիվինգստոնի հետ, որի հետ նա 3 տարի հարաբերություններ է ունեցել մինչև հարսանիքը։ Զույգն ունի երկու հոգեդուստր՝ Գրեյսի Ջեյմս Լիվինգստոնը (ծնված 2013 թվականի ապրիլի 29-ին) և Էսփերանսա Մեյ Լիվինգստոնը (ծնված 2015 թվականի դեկտեմբերին)։

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացիներ իռլանդական սերմամբ
Կատեգորիա:Դերասանուհիներ այբբենական կարգով
Կատեգորիա:Թատրոնի ամերիկացի դերասանուհիներ
Կատեգորիա:Թատրոնի դերասաններ
Լուցիա Զամայչ

**Լուիզա Զամայչ**( ), լատվիացի գրող և ֆեմինիստ։

## Կենսագրություն
1907 թվականին ավարտել է Բաուսկայի կանանց դպրոցը, այնուհետև՝ Ելգավայի առևտրային դպրոցը (1908-1910)։ Առաջին համաշխարհային պատերազմի ժամանակ 1905 թվականից ապրել է Վյատյան նահանգում և Արխանգելսկում, որտեղ աշխատել է որպես գրադարանավարուհի։

1925 թվականից մինչև 1927 թվականները շարունակել է ուսումը Ֆրանսիայում, Իտալիայում և Ալժիրում։

1927 թվականից ապրել է Ռիգայում, եղել է ժամանակակից կին, կանանց իրավունքների ակտիվ պաշտպան՝ իր գրական գործունեության շնորհիվ։ 1920-1930-ական թվականներին մեղադրվել է հասարակական բարոյական նորմերի խախտման մեջ։ Սիրել է շփոթության մեջ պահել հանրությանը։ Համատարիվ է եղել սոցիալիստական գաղափարներին, իր աշխատանքներում հաճախ է խոսել կապիտալիստական հասարակությունում կնոջ դերի մասին, գրել է ինչպես քաղաքացիական ամուսնությունների, այնպես էլ օրինական մարմնավաճառության մասին։

Նա մասնավոր դասեր է տվել այն աղջիկներին, ովքեր չէին կարողանում կրթություն ստանալ, դասավանդել է լատվիերեն, ռուսերեն, գերմաներեն և անգլերեն լեզուներ և գրականություն։

Գերմանական օկուպացիայի ժամանակ՝ 1941 թվականին, ձերբակալվել և ազատազրկվել է 9 ամիս։ 1942 թվականից մինչև 1946 թվականը զբաղվել է առևտրով։

Պատերազմի ժամանակ նրա բոլոր ձեռագրերը ոչնչացվել են։ Հին Ռիգայի փողոցներում իր զբոսանքների ժամանակ Զամայչը շարունակել է բանաստեղծություններ հորինել, բայց ոչ մի տեղ դրանք չի տպագրել։

## Ծանոթագրություններ

## Արտաքին հղումներ
* Lūcija Zamaiča  
* Lūcija Zamaiča 

Կատեգորիա:20-րդ դարի կին գրողներ
Կատեգորիա:Բանաստեղծներ այբբենական կարգով
Կատեգորիա:Լատիշ բանաստեղծներ
Կատեգորիա:Լատիշ գրողներ
Կատեգորիա:Լատվիացի ֆեմինիստներ
Կատեգորիա:Մոդեռնիստ գրողներ
Լիդիա Երմոշինա

**Լիդիա Երմոշինա**, ի ծնե՝ **Գորկովենկո** (, ), բելառուս պետական գործիչ, Բելառուսի Հանրապետության ընտրությունների և հանրաքվեների անցկացման կենտրոնական հանձնաժողովի անդամ (1992-1996) և նախագահ (1996 թվականի դեկտեմբերի 6-ից)։ Բելառուսի Հանրապետության վաստակավոր իրավաբան (2003)։

## Կենսագրություն
Լիդիա Երմոշինան ծնվել է 1953 թվականի հունվարի 29-ին Սլուցկում՝ զինծառայողների ընտանիքում։ 1975 թվականին ավարտել է Կալինինգրադի պետական համալսարանի իրավաբանական ֆակուլտետը։

Աշխատել է Կալինինգրադի և Բոբրույսկի առևտրային և արդյունաբերական ձեռնարկությունների իրավախորհրդատու (1975-1987), Կալինինգրադի Օկտյաբրսկի շրջանի դատախազի օգնական (1987-1988), Բոբրույսկի քաղաքային գործադիր կոմիտեի իրավաբանական ծառայության նախագահ (1988-1996)։

1996 թվականի դեկտեմբերի 6-ին դարձել է Բելառուսի Հանրապետության ընտրությունների և հանրապետական հանրաքվեների անցկացման կենտրոնական հանձնաժողովի նախագահ՝ այդ պաշտոնում փոխարինելով Վիկտոր Գոնչարին, որն անհետ կորել էր 1999 թվականին։

Ամուսնալուծված է, ուներ որդի՝ Ալեքսեյ անունով, որն աշխատել է իրավաբան։ 2017 թվականի հունիսին Բելառուսի ոչ պետական լրատվամիջոցները հաղորդել են 40-ամյա Ալեքսեյ Երմոշինի մահվան մասին։

## Մրցանակներ
* Պատվո շքանշան (2014 թվականի հունվարի 12)
* ԱՊՀ գործադիր կոմիտեի պատվոգիր

## Ծանոթագրություններ

## Արտաքին հղումներ
* 
* 

Կատեգորիա:Բելառուսի կին քաղաքական գործիչներ
Կատեգորիա:Կին իրավաբաններ
Կատեգորիա:Պատվո շքանշանի ասպետներ (Բելառուս)
Կիմ Նամ Ջու

**Կիմ Նամ-ջու** (, ), առավել հայտնի է **Նամջու** անվամբ, հարավկորեացի երգչուհի, երգահան և դերասանուհի։ Հանդիսանում է հարավկորեական Apink գըրլ բենդի անդամ։

## Վաղ կյանք
Ծնվել է 1995 թվականի ապրիլի 15-ին Հարավային Կորեայի Սեուլ մայրաքաղաքում։ Սովորել է Սեուլի կատարողական արվեստների դպրոցում Apink խմբի այլ անդամներ Սոն Նա-Յունի, Օ Հա Յոնի և խմբի նախկին անդամ Հոն Յու Կյոնի հետ միասին, ավարտել է 2014 թվականի փետրվարին։ 2015 թվականին սովորել է Սոնգյունգվան համալսարանի կատարողական արվեստների ֆակուլտետում։

## Կարիերա
### Նախադեբյուտ
Apink խմբում դեբյուտ կատարելուց առաջ, նա 2007 թվականին, 13 տարեկան հասակում, գովազդային հոլովակներում էր նկարահանվում։

### 2011. Apink

Կիմը միացել է CUBE Entertainment լեյբլին 2010 թվականի Cube Party-ի ժամանակ և եղել է այն վերջին անդամներից մեկը, որը հաստատվել է որպես Apink-ի մի մաս։ Նա խմբի հետ դեբյուտ է կատարել Mnet հեռուստաալիքի M! Countdown շոուի ժամանակ, կատարելով «Mollayo» և «Wishlist» երգերը, որոնք ներառված են խմբի դեբյուտային` «Seven Springs of Apink» մինի ալբոմում։

## Գրած երգեր

## Սկավառակագրություն
### Apink BnN

### Սոլո

## Ֆիլմագրություն
### Հեռուստատեսություն

### Ժամանցային շոուներ

## Երաժշտական թատրոն

## Ծանոթագրություններ

## Արտաքին հղումներ

Կատեգորիա:21-րդ դարի դերասանուհիներ
Կատեգորիա:21-րդ դարի երգչուհիներ
Կատեգորիա:Հարավկորեացի դերասանուհիներ
Կատեգորիա:Հարավկորեացի երգահաններ
Կատեգորիա:Հարավկորեացի երգչուհիներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի մոդելներ
Կատեգորիա:Հարավկորեացի պարուհիներ
Կատեգորիա:Հարավկորեացի պարային երաժիշտներ
Պենելոպա Ուենզլի

**Պենելոպա Ուենզլի** (, ), ավստրալիացի քաղաքական գործիչ և դիվանագետ, 2008-2014 թվականներին եղել է Քվինսլենդի 25-րդ նահանգապետ, 2005-2008 թվականներին Ֆրանսիայում եղել է Ավստրալիայի դեսպանը, 2001-2004 թվականներին՝ Հնդկաստանում Ավստրալիայի գլխավոր հյուպատոսը, 1997-2001 թվականներին Միավորված ազգերի կազմակերպությունում՝ Ավստրալիայի մշտական ներկայացուցիչը։

## Կենսագրություն
Պենելոպե Ուենզլին սովորել է Քվինսլենդի համալսարանում և գերազանցությամբ ավարտել է այն 1968 թվականին (այլ տեղեկությունների համաձայն՝ 1967 թվականին)՝ ստանալով արվեստի բակալավրի աստիճան (*B.A.*)։

1968 թվականից սկսվել է Պենելոպա Ուենզլիի դիվանագիտական կարիերան։ 1969-1973 թվականներին Փարիզում աշխատել է Ավստրալիայի դեսպանատանը՝ որպես 3-րդ, 2-րդ և 1-ին քարտուղար։ 1975-1977 թվականներին աշխատել է Մեխիկոյում (Մեքսիկա)՝ որպես ավստրալիական առաքելության տեղակալ։ 1982-1985 թվականներին Ուենզլին Նոր Զելանդիայում եղել է Ավստրալիայի գերագույն հանձնակատարի տեղակալը։ 1986-1988 թվականներին Հոնկոնգում եղել է Ավստրալիայի գլխավոր հյուպատոսը։ 1993-1996 թվականներին Ուենզլին եղել է Ժնևում (Շվեյցարիա) ՄԱԿ-ի Ավստրալիայի դեսպանը և մշտական ներկայացուցիչը։ Բացի այդ, 1992-1996 թվականներին աշխատել է որպես դեսպան, որը պատասխանատու է եղել շրջակա միջավայրի պահպանության համար ():

1997 թվականի օգոստոսի 8-ին Ավստրալիայի արտաքին գործերի նախարար Ալեքսանդր Դաուները հայտարարել է Պենելոպե Ուենզլիին ՄԱԿ-ում Ավստրալիայի մշտական ներկայացուցիչ նշանակման մասին, նա դարձել է այդ պաշտոնում առաջին կինը։ 2001 թվականի օգոստոսի 28-ին Դաուները հայտարարել է Ուենզլիին Հնդկաստանում Ավստրալիայի գերագույն հյուպատոսի պաշտոնում նշանակելու մասին։ 2005 թվականի հունվարի 14-ին Դաուները հայտարարել է Ուենզլիին Ֆրանսիայում Ավստրալիայի դեսպան նշանակելու մասին։

2008 թվականի հուլիսի սկզբին հայտարարվել է, որ Պենելոպա Ուենզլին կդառնա Քվինսլենդի 25-րդ նահանգապետ՝ այդ պաշտոնում փոխարինելով Քվենտին Բրայսին, որին նշանակել էին Ավստրալիայի գեներալ-նահանգապետ։ Ուենզլին նահանգապետի պաշտոնը ստանձնել է 2008 թվականի հուլիսի 29-ին։ 2013 թվականի հունվարին Պենելոպան հայտարարել է, որ նահանգապետի իր լիազորությունների ժամկետը երկարաձգվում է մեկ տարով՝ մինչև 2014 թվականի հուլիսը։ Ուենզլին Քվինսլենդի նահանգապետ է աշխատել ուղիղ վեց տարի՝ մինչև 2014 թվականի հուլիսի 29-ը։

2001 թվականի հունվարին Պենելոպա Ուենզլին դարձել է Ավստրալիայի շքանշանի սպա (*A.O.*), իսկ 2011 թվականի հունվարին դարձել Ավստրալիայի շքանշանի կոմպանիոն (*A.C.*)։ 2009 թվականին դարձել է Ֆրանսիայի «Ծառայությունների համար» շքանշանի մեծ սպա։ Պենելոպե Ուենզլիին շնորհվել է Քվինսլենդի համալսարանի (1994), Գրիֆիտի համալսարանի (2008), Քվինսլենդի տեխնոլոգիական համալսարանի (2011) և Ջեյմս Կուկի համալսարանի պատվավոր դոկտորի կոչում։

## Ծանոթագրություններ

## Արտաքին հղումներ
* Dr Penelope Wensley AC HFEIANZ, Environment Institute of Australia and New Zealand — www.eianz.org

Կատեգորիա:20-րդ դարի կին քաղաքական գործիչներ
Կատեգորիա:21-րդ դարի կին քաղաքական գործիչներ
Կատեգորիա:Ավստրալիայի քաղաքական գործիչներ
Նատալյա Պետկևիչ

**Նատալյա Պետկևիչ** (, ), բելառուս քաղաքական գործիչ, 2004-2010 թվականներին Բելառուսի նախագահի աշխատակազմի ղեկավարի տեղակալ, իսկ հետո՝ առաջին տեղակալ։ Բելառուսի իրավաբանների հանրապետական միության նախագահի տեղակալն է։ Բելառուսի դահուկային միության նախագահն է։

## Կենսագրություն
Նատալյա Պետկևիչը ծնվել է 1972 թվականի հոկտեմբերի 24-ին Մինսկում։ 1994 թվականին ավարտել է Բելառուսի պետական համալսարանի իրավաբանական ֆակուլտետը։ 1999 թվականից իրավաբանական գիտությունների թեկնածու է, թեկնածուական դիսերտացիան պաշտպանել է «Արտաքին տնտեսական գործարքներ (իրավական տեսանկյուններ)» թեմայով։

Աշխատել է որպես առաջատար մասնագետ, ապա՝ Բելառուսի Հանրապետության նախագահի աշխատակազմի պետական և միջազգային իրավունքի պետական իրավական գլխավոր վարչության պետ։ 2001 թվականին դարձել է Ալեքսանդր Լուկաշենկոյի մամուլի քարտուղարը, 2004 թվականին՝ նախագահի աշխատակազմի ղեկավարի տեղակալը։

Նատալյա Պետկևիչին արգելվել է մուտք գործել ԱՄՆ և Եվրամիության երկրներ։ Արգելքի պատճառ է հանդիսացել Պետկևիչի մասնակցությունը 2006 թվականի նախագահական ընտրությունների արդյունքների աղավաղմանը։

2009 թվականի հունվարի 9-ին նշանակվել է Բելառուսի Հանրապետության նախագահի աշխատակազմի ղեկավարի առաջին տեղակալ։ Այդ պաշտոնը զբաղեցրել է մինչև 2010 թվականի դեկտեմբերի 28-ը։

2009 թվականի մարտի 27-ին ամուսնացել է Բելառուսի Հանրապետության ազգային պետական հեռուստառադիոընկերության նախագահի տեղակալ Ալեքսանդր Իվանովիչ Մարտինենկոյի հետ։

Աշխատել է որպես Բելառուսի Հանրապետության նախագահի օգնական։ 2014 թվականի հոկտեմբերի 1-ին Ալեքսանդր Լուկաշենկոյի հրամանագրով ազատվել է զբաղեցրած պաշտոնից։

2018 թվականին ամուսնացել է ՄԱԿ-ում Բելառուսի մշտական ներկայացուցիչ, դիվանագետ Վալենտին Ռիբակովի հետ։

## Ծանոթագրություններ

## Արտաքին հղումներ
* Письмо оргкомитета Европейского Марша заместителю главы Администрации президента Наталье Петкевич

Կատեգորիա:Բելառուսի կին քաղաքական գործիչներ
Կատեգորիա:Բելառուսի պետական համալսարանի շրջանավարտներ
Կատեգորիա:Իրավաբանական գիտությունների թեկնածուներ
Մահինուր Օզդեմիր

**Մահինուր Օզդեմիր** (, ), բելգիացի քաղաքական գործիչ։ Բելգիայի խորհրդարանի ամենաերիտասարդ անդամն ու առաջին բելգիացի խորհրդարանականը, որը հիջաբ էր կրել։ Եղել է «Մարդասիրական ժողովրդավարական կենտրոն» կուսակցության անդամ, սակայն 2015 թվականին հեռացվել է կուսակցությունից՝ Հայոց ցեղասպանությունը չճանաչելու համար։

## Կենսագրություն
Օզդեմիրն ունի երկքաղաքացիություն՝ Բելգիայի և Թուրքիայի։ Նա տիրապետում է ֆրանսերենի, ֆլամանդերենի, անգլերենի, թուրքերենի և իսպաներենի։ Նա նաև ունի քաղաքագիտության և հանրային կառավարման ոլորտում գիտական աստիճան, որը նա ստացել է Բրյուսելի ազատ համալսարանում։ Բացի այդ, Մահինուր Օզդեմիրը Սխարբեկի մի շարք ոչ կառավարական կազմակերպությունների ակտիվ անդամ է և ուսանողական կազմակերպության հիմնադիր։ 2006 թվականին Մահինուրն ընտրվել է Սխարբեկի քաղաքային խորհրդի անդամ։ 2009 թվականին Օզդեմիրը ընդգրկվել է քրիստոնյա դեմոկրատների «Հումանիստական ժողովրդավարական կենտրոն» կուսակցության կազմում, և նույն տարվա հունիսին նրանց կողմից ընտրվել խորհրդարանում։ Նա դարձել է խորհրդարանի առաջին հիջաբ կրող անդամը։ 2010 թվականի հուլիսի 30-ին Մահինուր Օզդեմիրն ամուսնացել է Ռահմի Գոկտաշի՝ Արդարություն և զարգացում կուսակցության խորհրդարանական կցորդի հետ։

## Հայոց ցեղասպանության ժխտում

2015 թվականի մայիսի 29-ին Մահինուր Օզդեմիրը հեռացվել է «Մարդասիրական ժողովրդավարական կենտրոն» կուսակցությունից, երբ հրաժարվել է Առաջին համաշխարհային պատերազմի ընթացքում հայերի զանգվածային սպանությունները ցեղասպանություն անվանել։ Կուսակցության ղեկավարը հայտարարել է, որ Մահինուրի այս արարքը հակասում է կուսակցության բարոյական սկզբունքներին, և կուսակցության՝ Հայոց ցեղասպանությունը չճանաչող բոլոր անդամները հեռացվելու են։ Օզդեմիրը, մեկնաբանելով այս միջադեպը, հայտարարել է, որ իր արարքը խոսքի ազատության դրսևորում է։ «Արդարություն և զարգացում» կուսակցությունը աջակցել է նրան, ինչպես նաև ի աջակցություն Մահինուրի՝ թուրքական համայնքը Բրյուսելում ցույց է անցկացրել։

## Ծանոթագրություններ

Կատեգորիա:21-րդ դարի կին քաղաքական գործիչներ
Կատեգորիա:Թուրքիայի կին քաղաքական գործիչներ
Կատեգորիա:Հայոց ցեղասպանությունը ժխտողներ
Կաշտանկա (այլ կիրառումներ)

**Կաշտանկա** (), կարող է վերաբերել՝
* Կաշտանկա, ռուս գրող Անտոն Չեխովի պատմվածքներից, որը հրատարակվել է 1887 թվականին,
* Կաշտանկա, խորհրդային անիմացիոն ֆիլմ, որը 1952 թվականին ստեղծել է ռեժիսոր Միխայիլ Ցեխանովսկին Անտոն Չեխովի համանուն պատմվածքի հիման վրա,
* Կաշտանկա, 2004 թվականի ռուսական նկարված մուլտֆիլմ, որը նկարահանել է ռեժիսոր Նատալյա Օռլովան Անտոն Չեխովի համանուն պատմվածքի հիման վրա։
Աբդուլմութալիմ Աբակարով

**Աբդուլմութալիմ Աբակարով** (, ), բռնցքամարտի ռուս մարզիչ և սպորտային ֆունկցիոներ։ Եղել է աշխարհի չեմպիոն Ալբերտ Սելիմովի անձնական մարզիչը, Ռուսաստանի վաստակավոր մարզիչ։ Հայտնի է նաև որպես Հարավային դաշնային տարածաշրջանի բռնցքամարտի Ֆեդերացիայի նախագահ։

## Կենսագրություն
Աբդուլմութալիմ Աբակարովը ծնվել է 1973 թվականի մարտի 6-ին, Դաղստանի շրջանի Կասպիյսե քաղաքում։ Մանկուց ակտիվորեն զբաղվել է սպորտով, իսկ երրորդ դասարանում դպրոցում ընդունվել է բռնցքամարտի խմբակ։ Հանդես է եկել Արհմիության սպորտային համայքնի կողմից, 1991 թվականին լրացրել է սպորտի վարպետի նորմատիվները, սակայն շուտով ստիպված էր ավարտել կարիերան վատ տեսողության պատճառով։

1996 թվականին տեղափոխվել և հիմնական բնակություն է հաստատել է Ռոստովի մարզի Սալսկ քաղաքում, որտեղ նորակազմ բաժնում զբաղվել է երիտասարդ բռնցքամարտիկների մարզմամբ, ինչպես նաև՝ հիմնել է քաղաքական բռնցքամարտի ֆեդերացիան։ Զբաղեցրել է ՌԴ Հարավային դաշնային տարածաշրջանի Պետական գույքի տնօրինման Դաշնային գործակալության տնօրենի տեղակալի պաշտոնը։ 2008-2012 թվականներին եղել է Ռուսաստանի բռնցքամարտի ֆեդերացիայի Հարավային դաշնային տարածաշրջանի Միջտարածաշրջանային բյուրի ղեկավար, մասնավորապես այս պաշտոնում եղել է Ռուսաստանի առաջնության կազմակերպիչ Դոնի Ռոստովում և մի քանի խոշոր մրցույթների կազմակերպիչ Գրոզնիում և Մախաչկալում։ Ավելի ուշ դարձել է բռնցքամարտի պատանեկան հավաքականի գործունեության համակարգման հարցերով փոխնախագահ (19-22 թվականներ)։

Որպես մարզիչ մարզել է բազմաթիվ տաղանդավոր մարզիկների, որոնք հասել են համառուսական և միջազգային մակարդակներում։ Նրա ամենահայտնի աշակերտներից մեկն է սպորտի վաստակավոր վարպետ Ալբերտ Սելիմովն է, աշխարհի չեմպիոն, Եվրոպայի կրկնակի չեմպիոն, Բաքվում անցկացված Եվրոպական խաղերի չեմպիոն, Օլիմպիական երկու ամառային խաղերի մասնակից։ Սելիմովի լավ պատրաստվածության համար Աբուլմութալիմ Աբակարովը արժանացել է «Ռուսաստանի վաստակավոր մարզիչ» պատվավոր կոչման։

Նրա որդի Աբուբաքար Աբակարովը բրազիլական ջիու-ջիթսուի հայտնի մարզիկ է, այս սպորտաձևի աշխարհի առաջնության բրոնզե մեդալակիր։

## Ծանոթագրություններ

## Արտաքին հղումներ
* Աբակար Աբդուլմութալիմը Ռուսաստանի բռնցքամարտի ֆեդերացիայի կայքում

Կատեգորիա:ԽՍՀՄ սպորտի վարպետներ
Կատեգորիա:Բռնցքամարտի մարզիչներ
Ալֆհիլդ Ագրել

**Ալֆհիլդ Թերեսիա Ագրել** (, ), շվեդ կին գրող և դրամատուրգ։ Հայտնի է դարձել սեռական հավասարության մասին աշխատանքներով և «Սեռական բարոյականության մասին սկանդինավյան վիճաբանություններ» () շարժմանը մասնակցությամբ։

## Կենսագրություն
Ալֆհիլդ Ագրելը ծնվել է Էրիկ Յոհան Մարտինի և Կարոլինա Մարգարետա Ադոլֆսոնի ընտանիքում, որոնք աշխատել են որպես հրուշակագործներ։ 1868-1895 թվականներին ամուսնացած է եղել ստոկհոլմցի առևտրական Ա. Ագրելի հետ։ Ալֆհիլդ Ագրելը հետաքրքրվել է կանացի շարժմամբ՝ լինելով «Սեռական բարոյականության մասին սկանդինավյան վիճաբանությունների» () անդամ և պատկանել է այն սակավաթիվ արմատական կանանց թվին, որոնք հասարակությունում կրել են Շվեդիայի հագուստների բարեփոխումների ասոցիացիայի () ռեֆորմիստական հագուստ։

Օգտագործել է Թիրա (), Լովիսա Փեթերքվիստ () և Սթիգ Սթիգսոն () կեղծանունները, բայց շուտով ստորագրել իր սեփական անունով, որն անսովոր էր այդ ժամանակի կնոջ համար։ Այդ դարի այլ հայտնի շվեդ դրամատուրգները, ինչպիսիք են Լուիզա և Ժանետա Գրանբերգեր քույրերը, օգտագործել են տղամարդկանց կեղծանուններ։ Ալֆհիլդը կենտրոնացել է սեռական երկակի ստանդարտների թեմայի վրա, որն այդ դարաշրջանի հանրության համար արտառոց էր։

Ալֆհիլդ Ագրելը կարևոր ներդրում է ունեցել սեռական հարաբերություններում գենդերային հավասարության խթանման գործում։ Իր աշխատանքներում նա ուսումնասիրել է սեռական անարդարության հարցերն ու հետևանքները, սեռական երկակի ստանդարտները, ինչպիսիք են, օրինակ, այն, որ կինն արհամարհվում է, երբ նա անում է նույն բանը, ինչ սեռական հարցերում տղամարդը, «վատ համբավի» առկայության հարցերը, մեղքի հարցերը, որոն դրվում էին կնոջ վրա, այլ ոչ թե տղամարդու, երբ երեխան ծնվում է ամուսնությունից դուրս, և դժվարությունները, երբ աշխարհիկ կինը և բարձրագույն դասի տղամարդը սիրահարվում են միմյանց։

Բայց նա հոռետես էր իր հույսերի մեջ, որ տղամարդիկ և կանայք երբևէ կարող են հասնել սեռական հավասարության և կասկածում էր, որ կանայք կարող են այն գտնել իրենց ամուսնության մեջ, որտեղ նրանք օրենքով սահմանափակված էին և տրվել էին իրենց ամուսինների կամքին։

## Ծանոթագրություններ

## Լրացուցիչ գրականություն
* Österberg, Carin, Lewenhaupt, Inga & Wahlberg, Anna Greta, Svenska kvinnor: föregångare nyskapare, Signum, Lund, 1990 (Swedish Women:Predecessors, pioneers) 1990 (In Swedish)

## Արտաքին հղումներ
* 

Կատեգորիա:Շվեդ ֆեմինիստներ
Կատեգորիա:19-րդ դարի շվեդ կին գրողներ
Կատեգորիա:Շվեդ կին գրողներ
Կատեգորիա:Շվեդ դրամատուրգներ
Կատեգորիա:Շվեդ արվեստագետներ
Կատեգորիա:20-րդ դարի կանայք
Կատեգորիա:Կին դրամատուրգներ